สวัสดีค่ะ วิวจาก Channel Point of View ค่ะ
จากคราวที่แล้วเนี่ย วิวบอกทุกคนไปว่า ช่วงนี้วิวดูละครไทยเรื่องปลายจวักทาง Thai PBS อยู่ใช่ไหมคะ
และวิวก็สัญญากับทุกคนว่าวิวจะทำคลิปเกี่ยวกับปลายจวัก อีก 1 คลิป แล้วที่สำคัญคลิปนี้มีแขกรับเชิญมาด้วย 1 ท่านนะคะ
แหมะ เดากันไม่ยากเลยนะ พูดถึงอาหารไทย
วันนี้เราได้รับเกียรติจากอาป้อมหรือเชฟป้อมของทุกคน
กลับมาอีกรอบแล้วค่ะ
ดังนั้นวันนี้วิวมาอยู่ที่ร้านอาหาร ป่าก์ นะคะ กับอาป้อม
เพื่อที่เราจะมาคุยกันในประเด็นสำคัญมากๆ คือประเด็นที่ว่า อาหารไทยคืออะไรค่ะ
เออ พูดถึงอาหารไทยกันมาตั้งนาน
อาหารไทยคืออะไรคะ
แต่ก่อนจะไปพบอาป้อมกันนะคะ ทุกคน อย่าลืมกดติดตามวิวให้ครบทุกช่องทางค่ะ
จะได้ไม่พลาดคลิปวิดีโอสนุกๆ แล้วก็ข่าวสารดีๆ จากช่อง Point of View ค่ะ
สำหรับตอนนี้พร้อมจะไปฟังเรื่องราว ที่ทั้งสนุกและแล้วก็ได้สาระกันรึยังคะ
ถ้าพร้อมกันแล้วก็ เข้าไปเจออาป้อมกันเลย
-ในที่สุดนะคะ เราก็มีอยู่กับอาป้อมกันแล้วค่ะ สวัสดีค่ะ อาป้อม -สวัสดีค่ะวิว
คือวันนี้ค่ะอาป้อม วิวมีคำถามมาถามอาป้อมอีกแล้วค่ะ
-อ่า -ชอบหาคำถามประหลาดมาหาอาป้อมตลอดเลย
วันนี้คำถามใหญ่มาก คำถามก็คืออาหารไทยคืออะไรคะ
โอ้โห
ขอคำตอบยังงี้เลย
มันก็คืออะไรละค่ะ เดี๋ยวก็ตอบขวานผ่าซาก
อาหารไทยก็คืออาหารที่คนไทยรับประทาน
คือหนูต้องเกริ่นก่อนใช่ไหมคะ ว่าทั้งหมดนี้คำถามมาจากอะไร
คำถามมาจากที่ว่าหนูเนี่ย ไปดูรายชื่ออาหารไทยมาต่างๆ มากมายแล้วค่ะ
แล้วมันก็พบว่า อันนี้มันก็ดูเป็นอาหารของชาตินั้น
อันนั้นมันก็ดูเป็นอาหารของชาตินี้
อย่างที่วางๆ อยู่หน้าเราเนี่ย สะเต๊ะ หนูก็เพิ่งไปอินโดมา มันก็เป็นอาหารของอินโดนีเซียอาหารของชวา
ค่ะ
-มัสมั่นอะ อ้าว นี่ก็อาหารมลายู -มลายู
หรือว่าแบบ เนี่ยโปรตุเกสชัดๆ
-แล้วอาหารไทยคืออะไรคะ -ใช่ค่ะ
คือเรารับเขามาแล้วเมื่อไหร่เราถึงจะเรียกมันว่าอาหารไทย
แล้วอาหารไทยฟิวชั่นทุกวันนี้หรือว่าอาหารนู่นอาหารนี่ ที่ฟิวชั่นมาเราเริ่มรับมันเป็นอาหารไทยเมื่อไหร่
-เอาพูดสโคปตามความเข้าใจของเราดีกว่า -ค่ะ
อย่างอาหารไทยเนี่ยค่ะ ดูอย่างแกง แกงที่เป็นของไทย
อย่างแกงเผ็ด แกงเขียวหวาน ยังงี้ก็คือมาจากสมุนไพรของไทย
-นะคะ -อืม
แต่ตอนนี้ อย่างเมื่อก่อนในวังเนี่ย ทุกคนก็พยายามที่แบบว่า
ตำหนักนู้นตำหนักนี่ทำอาหารที่ต่างกันไป
แล้วก็อาจจะเป็นความจำเจ ก็เลยคิดอาหารใหม่ๆ
แต่บางครั้งเราก็ไม่ได้แปลว่าเราเอามาจากคนอื่นทั้งดุ้น
เราแค่เอาอิทธิพลมา
อ่า ก็คือคนไทยเนี่ยนิยม เลือกรับแล้วก็ปรับใช้อยู่แล้ว
-ใช่ค่ะ -คือเหมือนกับทุกสิ่งที่เป็นศิลปะไทย เราก็รับเขามาแล้วก็รสนิยมฉันเป็นอย่างนี้ บิดหน่อย
ใช่ เนี่ยยังงี้ ใน 4 จานที่เรานำตัวอย่างมาเนี่ย อย่าง ทองหยิบทองหยอดฝอยทองเราก็ได้อิทธิพลมาจากโปรตุเกส
พูดคำว่าอิทธิพล เราไม่ได้ลอกเลียนแบบมา
เพราะว่าบังเอิญเคยได้ชิมของโปรตุเกสจริงๆ อะ
ของเราอร่อยกว่าเยอะ
อ้าว ทำไมล่ะคะ
ของเขาเนี่ยเหมือนกับจะเชื่อมน้ำตาลจนแบบว่า ทองหยิบแข็งเลยค่ะ
อ๋อ คือแบบเหมือว่าเคลือบไปเลยเหรอคะ
ค่ะ เคลือบและน้ำตาลข้างในก็คงมากพอ
และมันก็หวานมาก หวานจนไม่รู้ว่า เนี่ยทำจากอะไร
อื้ม
ของเราก็ยังรู้ว่า นี่นะไข่เป็ดคุณภาพผสมแป้ง
อะไรยังงี้ค่ะ
แต่อันนั้นไม่รู้เลย ของเราหวานมัน
อ่า ก็คือเรามีความเอามันเข้าไปตัดจึ๊งนึง
ใช่ค่ะ
แต่จะบอกว่าคนไทยเนี่ย ทำอาหารมีเสน่ห์
ซึ่งทำไมอาหารไทยถึงเป็นที่นิยมของคนทั่วไป
เพราะว่าคนไทยรู้จักการทำของหวานแตะเกลือ
แตะเกลือเหรอคะ
ใช่ค่ะ คือเกลือเนี่ยเราไม่ได้ใส่ให้เค็ม
เราจะใส่เพื่อให้รสหวานเนี่ย อร่อยขึ้น
คือเหมือนที่เขาบอกว่าชาวตะวันตกเนี่ย เวลาทำขนมเนี่ยหวานคือหวานเค็มคือเค็มฉันจะไม่ไปยุ่งกับเค็มเหรอคะ
ใช่ค่ะ
แล้วนั้นก็หมายความว่า ถ้าลองรับประทานจากต้นแบบจริงๆ เนี่ย
ของหวานเขาเนี่ย จะหวาน หวานแบบหวานเจื้อยแจ้ว
แม้กระทั่งหวานน้อยก็จะมีความหวานลอยๆ
แต่ของไทยเนี่ยพอเรามาใส่เกลือเข้าไปนิดหน่อยเนี่ย
มันทำให้หวานของเรากลมกล่อมขึ้น
-อารมณ์ว่าก็ปรับให้เข้าลิ้นของเรามากขึ้น -ใช่ค่ะ
เพราะฉะนั้น พอมาถึงของคาว คนไทยก็รู้จักที่จะแตะน้ำตาลลงไป
เพื่อให้เค็มนั้นอร่อย
-คือก็กลับกัน อะตอนของหวานใส่เกลือนิดนึง -ใช่
-ตอนของคาวเขาไม่ใส่น้ำตาลกันเราก็แอบใส่นิดนึงน่า -ใช่ค่ะ
เพราะฉะนั้น มันทำให้อาหารไทยนี่ผิดไป จนปัจจุบันเนี่ยหวานไปหมด
ก็เพราะว่าเข้าใจผิดในการใส่นำตาลนิดนึง
อาหารบางอย่างจะหวานก็ต้องหวาน
แต่ทั่วไป บางทีแกงเราก็จะแตะแกงเผ็ดเราก็จะแตะน้ำตาลปี๊บ น้ำตาลโตนด น้ำตาลมะพร้าวลงไป
เพื่อให้เค็มอร่อย
-อ๋อ ซึ่งจริงน้ำตาลพวกนั้นมันก็จะวานแบบกลมกล่อม มันก็จะไม่ปรี๊ดเหมือนน้ำตาลอ้อยใช่ไหมคะ -กลมกล่อมค่ะ แต่เขาก็จะไปกลั้วเกลี้ยกับความเค็ม
ทำให้เค็มเราอร่อยขึ้น
หลากศัพท์มาก กลั้วเกลี้ย เพิ่งเคยได้ยินครั้งแรกในชีวิต
ก็พูดไปเรื่อยแต่เข้าใจใช่ไหมล่ะ
เข้าใจค่ะ
เป็นการใช้ศัพท์แบบจินตภาพอะทุกคน เห็นภาพให้มันชัดเจนนะคะ
ทีนี้เรามาดูทีละจานกันดีกว่าไหมคะอาป้อม
ว่าแต่ละจานนี่มันอะไรยังไง
-คือวันเนี้ย อาหารที่เลือกมาเนี่ยเหมือนกับอาหารที่มีประวัติ -ค่ะ
อื้ม
นะคะ เรามาเริ่มที่หมูผัดท้าววรจันทร์
ทำไมต้องเรียกหมูผัดท้าววรจันทร์
สูตรของท้าววรจันทร์รึเปล่าคะ
ใช่ค่ะ แล้วก็มีเรื่องเล่าว่า
ตอนที่พระเจ้าอยู่หัวรัชกาลที่ 5 ที่ประชวรนะคะ ก็เสวยอะไรไม่ค่อยได้
ก็อยากจะเสวยหมูผัดท้าววรจันทร์ ซึ่งท้าววรจันทร์เคยทำถวาย
ตอนนั้นท้าววรจันทร์ก็ไม่ค่อยสบายก็ออกมาอยู่นอกวังแล้ว
ทุกคนก็พยายามจะทำหมูผัดท้าววรจันทร์จากคำบอกเล่า
ซึ่งในวันนี้อาป้อมเองก็ไม่ได้บอกว่าเราไม่ได้ทำถูกต้อง
นะคะ
แต่เป็นการตีความ
-อ่า ก็คือเขาบอกไว้ว่าแบบนั้นรสชาติประมาณนี้ -ใช่ค่ะ
หรือว่าเล่าในประวัติศาสตร์ หรือว่าเล่าในหนังสือเรื่องเล่าใดๆ ก็ตามเนี่ย
เราตีความออกมาได้
ทำนองว่า
เหมือนหมูหวาน
อื้อ
เหมือนหมูหวานที่ใส่รากผักชักระเทียมพริกไทย
ซึ่งก็คือ 3 เกลอ
ใช่แล้วค่ะ เก่งนะ
นี่ค่ะ คราวที่แล้วอาป้อมสอนไว้ จำได้ค่ะ
อืม
แล้วก็เอามาผัด น้ำตาลที่เคี่ยวให้เป็นสีน้ำตาลเหมือนคาราเมล
-แล้วสมัยก่อนเนี่ย เราใช้น้ำปลาดี -ค่ะ
น้ำปลาเมื่อก่อนหอมมาก เพราะฉะนั้นก็จะเป็นเหมือนกับ หมูผัดรากผักชี กระเทียม พริกไทย น้ำปลาและน้ำตาล
น้ำปลานี่น้ำปลาญี่ปุ่นด้วยรึเปล่าคะ
น้ำปลาไทย
เป็นการหมักอาจจะไม่ค่อยเค็มมาก
ไม่ไม่เหมือนกับกาพย์เห่ชมเครื่องคาวหวาน ที่แบบใช้น้ำปลาญี่ปุ่นอะไรยังงี้ ไม่ใช่ -หอมอร่อย อ๋อ
ไม่ใช่
แต่อันนี้เนี่ย
จริงๆ แล้วเนี่ย น่าจะเป็นหนึ่งในสำรับมากกว่า
เพราะว่ารสเค็มหวาน จะเป็นการแก้เผ็ดในเครื่องจิ้ม หรือแก้เผ็ดในแกงอะไรยังงี้ค่ะ
อะ ถ้าใครอยากฟังเรื่องสำรับก็กดไปตรงนี้ คราวที่แล้ววิวเคยมาฟังอาป้อมเล่าไปรอบหนึ่งแล้วนะคะ
แต่ว่าถ้าเป็นเด็ก กินเปล่าๆ กับข้าวก็น่าจะอร่อย
อืม
อันนี้เนี่ยเราสามารถเลือกใช้ได้ แบบว่าผิดไหม
บางครั้งก็ว่าอาจจะใช้หมูสามชั้น อาจจะใช้สันคอหมู หมูติดมัน หมูสะโพกได้ทั้งสิ้น
-อื้อหือ -มันหอมไหม
มันหอมแล้วมันจะไม่ติดกลิ่นซีอิ๊วดำ
-ไม่พูดอะไรเลยค่ะ จังหวะนี้ -อื้ม
พอจานที่สอง จริงๆ แล้วที่เราเอามาแกงมัสมั่น
วันนี้ใช้มัสมั่นเนื้อแล้วเลือกเอ็นน่องมา
นะคะ
เป็นส่วนที่เมื่อเอ็นน่องเปื่อยปั๊บ มันจะมีความรู้สึกนุ่มนวลเหมือนไขมันในนั้น
-ค่ะ -นะคะ
-จานนี้มาจากไหน -มลายูค่ะนี่แอบไปค้นหาข้อมูลมาแล้วนิดหน่อย
-มลายูเพราะว่ามีเครื่องเทศ -ค่ะ
แต่อาป้อมเชื่อเลยว่าคนไทย จะต้องมาปรับเข้ากับสูตรแกงของตัวเอง
อันนี้ไม่แน่ใจนะคะว่าวิวค้นมาถูกรึเปล่า
แต่เท่าที่ค้นมาเนี่ยเขาบอกว่ามาจากมลายู แต่มลายูเนี่ยรับมาจากชาวมุสลิมอีกทีหนึ่ง
-ดังนั้นมัสมั่นนี่มาจากชื่อประมาณว่ามัสมาน ซึ่งแปลว่ามุสลิมนะคะ -ใช่
ซึ่งในเมืองไทยเองมัสมั่นโดยชาวมุสลิม รสชาติเครื่องเทศก็ไม่เหมือนที่เราได้กินในร้านไทย
-อ้า เหมือนกับมัสมั่นภาคกลางกับมัสมั่นภาคใต้ ภาคใต้จะดูเป็นมุสลิมมากกว่า -ใช่ ใช่ค่ะ
-ทีนี้สำหรับอาป้อมเนี่ย -ค่ะ
-เน้นอาหารภาคกลาง -ค่ะ
จะบอกว่ามัสมั่นจริงๆ แล้วเนี่ยเราก็จะมีเครื่องเทศที่ใช้ ก็คือ เนี่ยที่เห็นในนี้นะคะ
นี่ก็มีอบเชยนะคะ อันนี้คือลูกกระวาน
จริงๆ แล้วในเครื่องแกงเนี่ยเราใส่โป๊ยกั๊กได้
-คือในของอาป้อมเนี่ย อาป้อมจะป่น -ค่ะ
นะคะ เพื่อให้กลิ่นมันซึมไป แต่อย่ามากนะ พวกนี้ถ้าเล่นเครื่องเทศแรงเกินไปมันจะฉุนสำหรับเรานะคะ
แล้วรสชาติของมัสมั่นนะคะ ก็จะมี 3 รส
3 รสเลยเหรอคะ
3 รสค่ะ โดยการที่มี เปรี้ยว เค็ม หวาน
แต่รถเปรี้ยวไม่ต้องนำนะ รสเปรี้ยวเนี่ย ให้มีการแทรกของกลิ่นมะขามเข้ามา
-จริงด้วยปรกติไม่ค่อยสังเกตว่ามันมีรสเปรี้ยว เน้นไปที่เค็มกับหวาน -ใช่ ใช่
แต่เค็มกับหวาน
แต่พอมานั่งนึกดีๆ ก็ เออมันก็มีอยู่นิดนึง
ค่ะ
เค็มหวานแล้วมีกลิ่นน้ำมะขามแทรกเข้ามา
กลิ่นเล็กๆ นะ อย่าเยอะนะ เยอะแล้วมันจะปรี๊ดเกินไป
จานนี้นี่ได้ข่าวมาจาก เขาเป็นประเด็นกันอยู่นี่คะ ว่าใครเป็นคนแรกที่เริ่มเอามันฝรั่งใส่ลงไป
-เพราะว่าตำหรับเดิมๆ ของ -ใช่
ไม่มีค่ะ
และในวันนี้เนี่ยที่ร้านป่าก์เนี่ยเด็กรุ่นใหม่เป็นคนทำ
ก็จะมีมันใส่เข้าไป
ซึ่งจริงๆ แล้วเนี่ย ในการรับประทานมัสมั่นที่มีมันฝรั่ง หรือส่วนใหญ่เนี่ยถ้าใส่อาป้อมจะใส่มันเทศ
อ๋อ
นะคะ
-เพราะว่าจริงๆ มันฝรั่งนี่เหมือนมนุษย์เลยนะคะ ไม่ใช่แค่คนไทยจะเริ่มนำมารับประทานไม่นานเลย -ใช่ค่ะ
แล้วก็มีการใส่มันในปัจจุบันเหมือนกับเพิ่มปริมาณ
อ่า ก็คือทำให้อิ่มท้องมากขึ้น
อิ่มท้องมากขึ้นและจริงๆ แล้วก็เหมือนกับ จะเป็นคำอธิบายต่อไปว่าไม่ได้เสียหาย
เพราะอาหารต้องมีวิวัฒนาการ
อ่า เหมือนคราวที่แล้วที่เรากินแกงเผ็ดเป็ดย่างกัน เราก็มีแบบว่าใส่ลิ้นจี่ลงไปนิดนึง
แต่ว่าอาป้อมบอกว่าไม่เป็นไรเพราะมันยังมีสับปะรดอยู่ แปลว่ามันยังเป็นแกงเผ็ดเป็ดย่างอยู่
-เพราะมีสับปะรดก็คือทำให้เนื้อเป็ดนุ่ม -ทำนองนั้น
-แต่อันนี้ก็คือพื้นฐานมาจากแกงมัสมั่นจริงจัง -ค่ะ
เคี่ยวเนื้อเปื่อยจะใส่มันมา ผิดไหม ไม่ผิด
แต่คอนเซ็ปต์ยังอยู่ ถ้าเติมนู่นเติมนี่ ถ้าเติมแล้วมันอร่อยก็เติมไปเถอะ
ใช่ค่ะ
อันนี้เนี่ยเขาเคี่ยวเนื้อน่องลายจนเปื่อย
จริงๆ แล้วสำหรับอาป้อม การใช้เนื้อวัวเนี่ย เวลาเราเคี่ยวนานๆ นี่มันมีตะกอนของเนื้อ
แกงของเราเนี่ย มีความเข้มข้นขึ้น
แล้วจริงๆ แล้วแกงโบราณของเราเนี่ย เขาจะมีการเคี่ยวหัวกะทิจนแตกมัน
การเคี่ยวหัวกะทิจนแตกมันเนี่ย มันทำให้ตัวมะพร้าวเนี่ยเป็นครีม
ซึ่งมันทำให้แกงมีความเข้มข้นหวานมันตรงนั้นอีก
คือจริงๆ ควรจะเคี่ยวให้แบบแตกไปเลย
อืม แล้วก็จริงๆ แล้วมันตรงนี้สมัยใหม่เนี่ยใช้ผัดน้ำมันกัน
แต่นี่คือน้ำมันจากกะทิ
-ก็คือผัดให้กะทิแตกแล้วน้ำมันออกมาเองยังงี้ใช่ไหมค่ะ -ใช่ค่ะ
แต่เนี่ย สมัยนี้ก็เป็นผัดเครื่องแกงในน้ำมันพืช น้ำมันอะไรทั่วไป
-เร็วกว่า ประหยัดกว่า -ใช่ค่ะ
ใช่ค่ะ แล้วก็ใช้กะทิสำเร็จรูปไง
ถ้าในวิถีชีวิตรุ่นใหม่เนี่ย อาป้อมก็ไม่ได้คิดว่าผิดนะ
คือคุณใช้กะทิสำเร็จรูป ดังนั้นแกงให้เป็น
นั่นคือเครื่องแกงต้องมาผัดด้วยไฟอ่อนเรื่อยๆ จนกว่าเครื่องแกงจะสุกถึงค่อยเติมกะทิ
เพราะว่าพอเครื่องแกงไม่สุกเนี่ย ใส่กะทิสำเร็จรูปลงไป
เคยเห็นไหมเวลาเขาทำแล้วแกงมันน้ำใสๆ ขาวๆ แยกๆ อะ
นั่นคือเครื่องแกงไม่สุกมันก็จะไม่กินกะทิ
แล้วถ้าใช้ไฟแรงเกินไปก็ไหม้ แกงนี่เซนซิทีฟมากนะ แล้วก็ต้องนานพอ
คือเราเนี่ยโดนสอนมาว่า เราจะต้องตำหรือบด ใช้เครื่องทุ่นแรงไม่ว่า
แต่เราจะต้องบดจนพริกออกสีแล้วเครื่องแกงละเอียดเนียน
อะ ชิม
ค่ะ ชิมแกงเปล่าๆ เลยนะคะเนี่ย จะได้ได้รสแกงเต็มๆ
คือรสเปรี้ยวเขาไม่เน้น แต่รสเปรี้ยวนี่มันจะดึงเข้ามานิดนึง กลิ่นมะขามจะผ่านปึ๊ดเข้ามานิดนึง
ต่อมาถึงสะเต๊ะลือ
โอ อันนี้ประวัติได้ข่าวว่ามันเหมือนกันนะคะ
ก็มาจากอันนี้อินโดนีเซียถูกไหม
ใช่ค่ะ
แต่ทีนี้สะเต๊ะลือ ทำไมถึงลือ
คือตอนที่เอาเข้ามาทำเข้าใจว่าในช่วงของพระวิมาดาเธอ ใช่ไหมค่ะ พระคุณเจ้าสายสวลีภิรมย์นี่แหละ
ท่านก็เหมือนกับคล้ายๆ ว่า นี่แหละอย่างที่ว่า
ตำหนักต่างๆ เนี่ยก็พยายามที่จะนำอาหารโน้นนี้มาทำให้ เพื่อที่เวลาที่พระเจ้าอยู่หัวเสวยแล้วเนี่ย
จะได้มีความต่างในรสชาติ
-ตำหนักฉันมีตำหนักเดียวจ้า -ใช่
-ไม่ต้องสมัยนั้นหรอกค่ะ สมัยนี้แค่ร้านอาหาร เรายังต้องไปหาอาหารที่แบบเธอต้องมากินร้านฉันร้านเดียวเลย -ใช่
ใช่ แล้วเสร็จแล้วสะเต๊ะลือเนี่ย จริงๆ แล้วที่ลือก็คือร่ำลือในความอร่อย
ประมาณว่าลือกันไป 3 บ้าน 8 บ้าน ที่นี่แหละอร่อยที่สุด
ใช่ค่ะ และนั้นก็คือสะเต๊ะ เพราะฉะนั้นความอร่อยอจริงๆ แล้วไม่ต้องน้ำจิ้มนะคะ
ตัวเขาอร่อยโดยการที่เรารับประทานอาจาดแก้เลี่ยนเท่านั้น
ทีนี้เมนูนี้มันเป็นคำถามที่หลายๆ คนน่ะไม่เคยสงสัยเลย แต่วิวเนี่ยเพิ่งจะมาสงสัยตอนมารู้ประวัติสะเต๊ะลือ
หรือว่าเพิ่งจะมาเคยกินสะเต๊ะที่อินโดนี่แหละค่ะ
-คือสะเต๊ะ พูดจริงๆ มันเป็นอาหารมุสลิม ทำไมบ้านเรากินหมูสะเต๊ะกันคิดดูสิว่าเราปรับกันขนาดไหน -ใช่
ใช่ค่ะ นี่ไงวิวพูดถูกคือคนไทยเอาเข้ามาแปลง มีแม้กระทั่ง เริ่มจริงๆ เนี่ยเชื่อว่าน่าจะเป็นสะเต๊ะเนื้อ
เดี๋ยวนี้มีสะเต๊ะหมู สะเต๊ะไก่ สะเต๊ะกุ้ง สะเต๊ะปลา
ทุกอย่างทำเป็นสะเต๊ะหมด
-นี่แหละการปรับใช้ของคนไทยนะคะ เพิ่งจะมาสงสัยกันใช่ไหมว่า เฮ้ย อาหารมุสลิมทำไมมันเป็นหมู -ใช่
-ใช่ค่ะ -นั่นแหละค่ะ
เหมือนมัสมั่นเนี่ยไม่อนุญาตให้ทำหมู
เพราะว่าคุณบอกว่าคุณเอามาจากของพวกมุสลิมอะ
แล้วคุณจะทำหมูทำไม
น่ะ แต่ก็นี่แหละค่ะ พอปรับเข้ากับปากคนไทยก็ ก็เราไม่ได้เกี่ยวข้องกับศาสนาแล้ว
เราเกี่ยวข้องกับวัฒนธรรมอาหารและความอร่อย
ใช่ค่ะ เพราะฉะนั้นถึงได้บอกว่าเราเอามาจากเขา เราไม่ได้ทำแบบเขาซะโดยตรง
-ศิลปินที่เก่งคือศิลปินที่ขโมยเก่งค่ะ แต่ขโมยมาแล้วต้องปรับให้เข้ากับตัวเอง -ทำให้เป็นตัวของตัวเอง
ไม่ใช่ว่าแบบ ยกมาแล้วตั้งวางปึ้งเลย เพราะว่าทุกอย่างในโลกที่เป็นงานศิลปะเนี่ย
ได้รับแรงบันดาลใจจากอะไรบางอย่างทั้งนั้นแหละ
วิวพูดถูกวิวใช้คำว่า แรงบันดาลใจ
ค่ะ
แนะนำให้ลองชิมโดยไม่จิ้มอะไรก่อน
เดี๋ยวก็จะแอบดูวิธีกินของอาป้อมก่อนนะคะ แต่ถ้ากินเองนี่ทั้งไม้แหละค่ะ
ได้เลยค่ะไม่มีปัญหาค่ะ อาป้อมจะกินไม่หมดเท่านั้นเอง
เห็นไหม สะเต๊ะเขาจะมีรสชาติของเขาเอง
เดี๋ยวคราวนี้แกล้มด้วยอาจาด
อื้อหือ มีความคล้ายสะเต๊ะที่อินโดมากกว่าสะเต๊ะไทย
อืม
ถ้าที่เขาทำขายทั่วไปเขาเน้นเอาสีเหลือง นั่นก็คือขมิ้นผงกับผงกะหรี่
อันนี้เราหมักกะทิ อันนี้กลิ่นลูกผักชีจะชัดขึ้น
กลิ่นเครื่องเทศชัดเจนมากค่ะ
ใช่ค่ะ
รู้เลยว่าทำไมพวกชาวตะวันตกต้องมาล่าอาณานิคมแถวนี้
ส่วนทองหยิบทองหยอดนี่ก็คงไม่ต้องเล่าแล้วแหละ ไม่ต้องถึงมืออาป้อมอะนะ ทุกคนรู้อยู่แล้วว่า
ท้าวทองกีบม้าของเราพัฒนามาจากโปรตุเกส เรียนกันมาตั้งแต่เด็ก ดังนั้นเราไม่เสียเวลาดีกว่า
แล้วยังงี้ค่ะ อันนี้คืออาหารที่เราได้รับการยอมรับแล้ว ว่าเป็นอาหารไทย
แล้วทีนี้อย่างอาหารไทยฟิวชั่นใหม่ๆ อย่างวิวบอกว่า อย่างวิวกินสเต๊ก สเต๊กนี่อาหารฝรั่ง 100% ชื่อก็บอกแล้ว่าสเต๊ก
เกิดวิวเอาสเต๊กไปจิ้มแจ่วนับเป็นอาหารไทยได้รึยังคะ
ก็เป็นการผสมผสาน
นะคะ
เอายังงี้ สมมติว่า อันนี้ตัวอย่างนี้จะอธิบายได้ง่ายขึ้น
คือแกงเขียวหวานเนื้อ
อ้า ค่ะ
นะคะ อาป้อมเคยเสิร์ฟแม้กระทั่งใช้เนื้อสเต๊กดีๆ มาวาง
และราดด้วยซอดแกงเขียวหวานข้นๆ แล้วอาป้อมอาจจะเอามะเขือมาผัดเป็นเครื่องแกล้ม
โรยด้วยใบโหระพา
อาป้อมไม่เรียกว่าฟิวชั่น จานเช่นนั้นอาป้อมเรียกว่า Modern Thai
อ่า ก็คืออาหารไทยจานเดิม ทุกอย่างเป็นของที่มีอยู่ในไทย
-ใช่ -เราแค่มันจัดเรียงใหม่ให้มันก็ modern ขึ้น
ค่ะ เพราะว่าสมัยก่อนคนไทยรับประทานเนื้อวัวเนื้อควาย ซึ่งต้องเคี่ยวในแกง
แต่ปัจจุบันเรามีเนื้อเข้ามาหรือเนื้อโคขุนที่เราเลี้ยงเอง แล้วมันมีความนุ่มมีคุณภาพที่ดีกว่า
เราก็เสิร์ฟทั้งแบบที่เป็นสเต็กนะคะ
แต่เมื่อเราตักสิ่งนั้นรวมกันเข้าปาก ในปากเราก็ยังเป็นแกงเขียวหวานเนื้อ
งั้นวิวสามารถสรุปแบบนี้ได้ไหมค่ะ อาป้อม ว่าทั้งหมด ที่เราคุยมาเนี่ย จากคำถามที่บอกว่าอาหารไทยคืออะไรเนี่ย
จริงๆ เราไม่จำเป็นต้องนิยามหรอกว่าอาหารไทยคืออะไร
-มันก็คืออาหารที่คนไทยรับประทานแล้วถูกปากนั่นแหละ -ใช่ค่ะ
แต่ว่าพอพูดถึงอาหารพูดถึงศิลปะวัฒนธรรมอะไรต่างๆ มันไม่มีขอบเขตที่ชัดเจน
มันก็คือการแลกเปลี่ยนวัฒนธรรมอะไรกันไปมา
เอาแค่ว่ากินแล้วอร่อยกินแล้วถูกปากกินแล้วพอใจ แล้วยังเก็บรากเหง้าแล้วก็เก็บคอร์หลักของอาหารชนิดนั้นน่ะ
-ว่าแบบว่าชนิดเกิดขึ้นมาเพื่ออะไรยังไง แต่นั่นแหละ เป็นอาหารที่อย่าเรียกว่าถูกต้องเลย -ใช่ค่ะ
ก็เรียกได้ว่าเป็นอาหารประเภทนั้นๆ แล้ว
ใช่ค่ะ
นี่แหละค่ะ วันนี้เราก็ได้คำตอบจากอาป้อมแล้วนะคะ ว่าอาหารไทยคืออะไร
เป็นยังไงบ้างทุกคนคิดเห็นเหมือนกันไหม ลอง comment มาด้านล่างได้นะคะ
อย่างไรก็ตามนะคะ ถ้าใครสนใจเรื่องอาหารอะไรต่างๆ อยากรับรู้วัฒนธรรมผ่านอาหาร
อยากเห็นการปะทะกันของอาหารรสกลมกล่อม อาหารรสจัดจ้านนะคะ
เรื่องปลายจวักนะคะ ก็สามารถรับชมได้ที่ Thai PBS นะคะ
ในทุกวันเสาร์อาทิตย์เวลา 20.15 - 21.10 น. ค่ะ
นอกจากนี้ก็ยังรับชมย้อนหลังได้ทางเว็บไซต์นะคะ วิวขึ้น QR Code ไว้เรียบร้อยแล้วค่ะทุกคน
สำหรับวันนี้ต้องขอบคุณอาป้อมมากๆ เลยนะคะ ที่มาให้ความรู้อีกรอบหนึ่ง
อยากให้วิวไปคุยอะไรกับใครอีก ก็ comment มาด้านล่างเช่นกันค่ะ
วันนี้ลาไปก่อนนะคะทุกคน บ๊าย บาย สวัสดีค่ะ
แหม่ ทุกคนก็รู้อยู่ว่าถ่ายคลิปอาหาร มันก็ต้องมานั่งกินนี่แหละ
จุดประสงค์หลักของคลิปนี้ก็คือ อยากมาชิมอาหารไทยนี่แหละค่ะ
ดังนั้นเราปิดคลิปกันเถอะ วิวจะไปกินต่อแล้วทุกคน วันนี้ลาไปก่อนนะคะ บ๊าย บาย สวัสดีค่ะ
พอแล้วปิดกล้อง